છોકરાં બેંગ્લોરમાં નોકરી કરતાં હોય અને પ્રૌઢ-વૃદ્ધ મા-બાપ સામખિયાળીમાં રહેતાં હોય ત્યારે વડીલો બેંગ્લોર આવીને કોઈ રીતે ગોઠવાઈ શકે તેમ ન હોય… અને ભૂલેચૂકે બાળઉછેરમાં હાથ બંટાવવા માટે મા-બાપને વતનથી દૂર બેંગ્લોરમાં કે પરદેશમાં બોલાવવામાં આવે તો પણ થોડાં મહિના-વર્ષ પછી તેઓ પોતાની જૂની જીવનશૈલી, પોતાના વતન માટે તડપે… ટૂંકમાં, સંયુક્ત કુટુંબ હવે મોટે ભાગે આઉટ ઓફ ક્વેશ્ચન, અશક્ય મામલો બની રહ્યો છે અને એ શક્ય હોય તો પણ, બહોળા પરિવારના પોતાના કેટલાક બહોળા-પહોળા-ડહોળા પડકારો હોય છે એ વાત ક્યાં છાની છે?